4. (2p)
/Gunārs Janovskis/

Tu raksti, ka vēl klibodams staigā,
Es pasauli skatu kā caur pudeles kaklu.
Cik mums vairs tālu stunda baigā!
Un – ja nu vecā pilsēta gaida?

Padomā: klibam sader ar aklu.
Ja tu mani pie rokas vestu
Un tu mūsu maizes tarbu nestu – 
Varbūt vēl notiek brīnumi zili?
( 2  )

3. (2p)
Vārdi pilsētai /Ronalds Briedis/

Mēs lūdzam tev, pilsēta, vārdu!
Uz brīdi lai aptur transportu ielās
Un cilvēku čalas un darbnīcas lielās- 
Gan naudu vēl kalsi! Gan maizi vēl malsi!
Mēs lūdzam tevi, pilsēta, vārdu – 
Mēs - -tavas balsis!

Mēs lūdzam tev, pilsēta, vārdu !
Mēs gribam tev pateikt, ko ikdienas staigā
Mēs paturam sevī vai nospriežam beigās,
Ka tik un tā nebūs neviena, kas klausīs.
Mēs lūdzam tev, pilsēta, vārdu – mēs – tavas ausis!
(  8  )

2. (2p) 
Februāris Jēkabpilī /Ronalds Briedis/
Viss
Izlietais ūdens
Noslīka upē

Un naktī 
Pārrāva dambi
Uz manu
Galvas pilsētu.
(  4   )

1. (2p)
Pāri Daugavai – Jēkabpilī /Marta Bārbale/
Pāri Daugavai – Jēkabpilī zvaigznes sarunājas.
Mēļi, zili un oranžaini mākoņi pāri klājas.

Varbūt tie - -no hercoga laikiem, varbūt – no salas kroga,
Viss vienalga – vai tā, vai citādi – stāvu pie pagātnes loga.

Te reiz izdvesa plostnieki savu raupjaino sāpi,
Cauri bēdu drūmumam sapņojot: zvaigznīt, vai nepiekrāpsi?
(   5   )




7. (2p)
/I.Ziedonis/ 
Jēkabpils. Liliju dārzs

Jēkabpils, Liliju dzimtene,
Kā tu tā neapzinies – 
Ja tevi pieminēs gadu simteņi,
Tad kā liliju dzimteni minēs!

Tie ir ziedi, kas zied uz altāriem,
Ne tikai ģerboņos rātē
Fon Pletenbergiem Valteriem,
Bet baznīcās – mūsu mātēm.

Mūsu mātēm tās ziedēs. Un ciemiņām
Uz rokas, kad nāks tās uz Annām,
Ziedēs kapu svētkos – piemiņai
Un sapņos – pa reizei – ganam.
(  7 )

8. (2p)
/Aivars Kalnietis/
Ziņģe par kādu senu jakti.

Reiz Hercogs Jēkabs ceļodams
Šai apkaimē bij ticis
Un lai mazliet atpūstos
Viņš jakti rīkot licis.

“Ja medības būs veiksmīgas”
Viņš teica smaidot bārdā
“Es būvēšu te pilsētu
Un saukšu savā vārdā”

Mastus lenca, zvērus trenca,
Žēli vaida sili:
“Ja tiem veiksies, tad mūs cirtīs – 
Būvēs Jēkabpili.”
(   3  )

6. (2p)
/Aivars Kalnietis/

Pāri gājuši plūdi un kari,
Tomēr pilsēta atplaukst un dzīvo.
Trīssimt trīsdesmit gadskārtas svinot
Smaržo ziedos un karogs plīvo.

Daugavas spogulī dievnami raugās
Mēs šajā pilsētā, pilsēta – mūsos.
(   6  )

5. (2p)
Ārija Elksne

Cauri pilsētiņai pie Daugavas
Gāja latviešu divīzija.
Bija četrdesmit ceturtais gads,
Vācu lielvalstij krakšķēja sijas…
Mēs, meitenes, skatīties skrējām,
Kādi gan izskatās viņi – 
Tie, kuri uzvarai pretim iet
Cilvēces lielākā cīņā…
(  1  )

Mīklas
Kas nes nastas pār upēm un ezeriem, bet tai pašā vietā paliek? (Tilts)

Maza maza mājiņa,
Neviena lodziņa;
Pieci mazi kambarīši,
Katrā divi melni vīri. (ābols)

Apkārt kauls, vidus caurs, spodras zvaigznes zemē spīd. (Aka)

Pa vienu galu iekšā pa diviem ārā, un, kad pa diviem ārā, tad tikai īsteni iekšā. (Bikses)

Tēva jostu nevar salocīt, mātes pūru nevar izdalīt. (upe ar krastiem)

Mežā dzimis, mežā audzis, nāk uz mājām pušķoties. (egle)

